pexels.com .td_uid_2_611b48ed2c83d_rand.td-a-rec-img{text-align:left}.td_uid_2_611b48ed2c83d_rand.td-a-rec-img img{margin:0 auto 0 0} 16-il organizzazzjoni kkundannaw lill-Gvern minħabba li skonthom falla milli jieħu azzjoni konkreta biex jindirizza t-tibdil fil-klima. F'isem dawn l-NGOs, il-Moviment Graffitti qal li l-irresponsabbiltà u l-inkonsistenza tal-Gvern wassal għal telf ta' ħin prezzjuż biex jitnaqqsu l-emissjonijiet tal-gassijiet u tiżdied il-produzzjoni tal-enerġija rinovabbli. "Dan issa qed jiswielna l-kwalità tal-ħajja tagħna u dejjem se jkompli jiġri hekk għall-ġenerazzjonijiet futuri f'Malta," qalet l-NGO. Graffitti fakkret fir-rapport tan-Nazzjonijiet Uniti li wissa li ma tantx fadal żmien biex insalvaw il-pjaneta. In-Nazzjonijiet Uniti tgħid: "Id-dinja semgħet iżda ma tatx kas" – Rapport UN Graffitti qalet li r-rapport semma kif, sal-2050, gżejjer u pajjiżi fil-Mediterran se jgħaddu minn proċess ta' deżertifikazzjoni u r-riskju ta' nirien se jkompli jiżdied jekk id-dinja ma żżommx it-tisħin globali taħt iż-żewġ gradi celcius. " Fl-2019, il-Parlament Malti ddikjara emeġenza klimatika imma jidher li dan sar biss biex il-Ministri jokkupaw lilhom infushom bi proġetti kożmetiċi u stunts tal-PR," qalet l-NGO fil-kritika tagħha. "Qed jittradixxu l-ambizzjonijiet tagħhom stess" Il-ġimgħa li għaddiet, il-Ministru għall-Ambjent Aaron Farrugia qal li se jkun qiegħed jinnegozja t-tnaqqis fil-mira tal-emissjonijiet ta' Malta minn 36% sal-2030 għal 19%. Il-Moviment Graffitti qal li dan juri kif il-Gvern ittradixxa l-ambizzjoni tiegħu stess u wera nuqqas ta' interess fis-sitwazzjoni. Graffitti stqarret li l-Gvern qed jaħdem biex ikabbar l-ekonomija b'mod inġust minflok jaħdem fuq is-sostenibilità. "L-użu tar-riżorsi tal-ajru, tal-art u tal-baħar tagħna biex insaħħu l-profitti tan-negozji qed iwassal għal inugwaljanzi li se jibqgħu imorru għall-agħar minħabba t-tibdil fil-klima," kompliet tgħid l-NGO. L-NGO qalet ukoll li minkejja li Malta hija pajjiż żgħir li ma tantx għandu effett fuq it-tibdil fil-klima, il-Gvern xorta waħda jrid jadatta l-miżuri ambjentali biex jiżgura kwalità ta' ħajja aħjar għall-ġenerazzjonijiet futuri. "L-attitudni li kollox jibqa' għaddej kif inhu tindika governanza fqira li ma tridx tagħraf l-isfidi li ġejjin," ikkonkludiet Graffitti. Is-16-il organizzazzjoni li kkundannaw in-nuqqas ta' azzjoni tal-gvern huma ACT Malta, Attard Residents Environmental Network (AREN), BirdLife Malta, Din l-Art Ħelwa, Extinction Rebellion Malta, Flimkien għal Ambjent Aħjar, Friends of the Earth Malta, Fondazzjoni MaYa, Nature Trust Malta, il-Moviment Graffitti, ORCA Malta, Rota, Soċjetà Arkeoloġika ta' Malta, The Biological Conservation Research Foundation (BICREF), Proġett "Grow 10 Trees", u l-Assoċċjazzjoni tar-Ramblers.